
Rojnameya panzdehrojî ya siyasî, çandî û giştî 



Di Xwenîşandana Nexedê De 8 Kes Hatin Kuştin 


Roja pêncşem, 25.05.2006'an, jj bo 
hevdengî û hevxemî a Azeriyên din yên îranê, 
nişteciyên bajarê Nexedê yên Kurd û Azerî bi 
hev re xwenîşandanek bi dijî siyasetên qirêj 
yên Komara Îslamî û sivikatî kirina Rojnameya 
"IRAN" bi Azeriyan re, pêk anîn.... R. 5 


Partiya Demokrat ya Kurdistana îranê diweşîne 



KURDAN JI BE HURMETI BI 

/V 


AZERIYAN RE QEBUL NEKIRIN 


Piştî weşandina 
karîkatorekê di 
rojnameya "IRAN"ê 
de ku tê de sivikatî û 
bêhurmetî bi gelê 
Azerî re hatibû kirin, li 
piraniya bajarên ku 
Azerî tê de akincî ne û 
her wiha li Tehranê 
meş û xwenîşandanên 
şermezarkirinê dest 
pê bûn. Ev serhildana 
mezin a nerazîbûnê 
niha jî her didome. 

Li hin bajarên 
Kurdistanê, gelê Kurd 
û nemaze 

xwendekarên Kurd ên 
zanîngehên cur bi cur 
yên îranê tevlî vê 
meşa nerazîbûnê bûn 
û ji bo nîşandana 
nerazîbûna xwe tevî 



gelê Azerî dijî siyasetên nejadperestane ên rejîma Îslamî a îranê dijî gelê Azerî û neteweyên 
din ên îranê beşdarî kirin. Di vê serhildanê de dehan kes hatne kuştin û sedan kes birîndar 
bûne û hezaran kes jî hatne binçav kirin û di bin îşkenceyên hov û nemirovane de ne. Li 
wan bajarên îranê ku Kurd û Azerî bi hev re dijîn û Kurd tevlî meşên şermezarkirina birayên 
xwe yên Azerî bibûn, rejîmê ji hêla kirêgirtiyên xwe xwest û dixwaze wekî her car siyaset û 
komploya dubend û nakokiyê bixe nava gelê Kurd û Azerî û vê hevxebatiya nû û bê veger bi 
rêyeke xirab û nebaş de bibe. Bê guman hemû neteweyên îranê êdî ji van kiryar û 
siyasetên qirêj ên hikûmeta Îslamî hesiyane û bi wan nahên xapandin. Rojeva siyasî ya 
îranê bi serhildana gelê Azerî pêvajoyeke gur û nû bi xwe girtiye û gelên îranê hetanî 
hilweşandina vê rejîma dîktator û avakirian sîstekeme dempkratîk û federalî ji xebatê 
nasekinin. 


Civîna Koma Xebata Kurd Ya 

Enternasyonala Sosyalîst Li Kurdistanê 


Demjimer 11: 30'e peşmvroya roja duşem, 
29.05.2006'an, civîna Koma Xebata Kurd ya 
Enternasyonala Sosyalîs li havîne warê Dukan li 
Herêma Kurdistanê hate lidarxistin. 

Ev civîne bi beşdariya Loyîs Eyala, Sekreterê 
Giştî, hejmarek ji şandên partiyên endamên 
"SI'"ê, Konî Firîdrîkson, Serokê Koma Xebata 
Kurd ya "SI"yê û endamê Koma Xebata Kurdan li 
welatê Fransayê, Norwej, Swêd, îtalya, Yûnan û 
her wiha nûnerên partiyên Kurdistanî wek PDK 
îranê, YNK, PDK, Partiya Demokratîka Gel li 
Turkiyê û Komeleya Şoreşvanên Zehmetkêş ya 
Kurdistana îranê pêk hat. 

Civîn bi axavtina kurt ya birêz Celal Talebanî, 
Serok Komarê îraqa Federal hate vekirin. Piştre 
bi axavtina Loyîs Eyala, Sekreterê Giştî yê "SI'"ê, 
civînê karê xwe dest pê kir. Di civînê de rewşa 
cjiştî ya Kurdistana îraqê, îran û Kurdistana 
Iranê, Turkiyê û Kurdistana Turkiyê her yek bi 
cuda ketin ber bas û nîqaşê û derheq her yek ji 
basan de desteya nûneriya kurd li her yek ji 
parçeyên Kurdistanê, baseke giştî û berfireh û 
piralî pêşkêşî beşdarên civînê kirin. Piştî her bas û 
raporekê li ser rewşa giştî a her yek ji wan 
welatan, beşdarên civînê dîtin û nêrînên xwe di 



Loyîs Eyala û Hesen Şerefî di Kongreya 
rojnamevaniyê a paş civîna "SI"yê 


vê derbarê de xuya dikirin. 

Ji aliyê PDK îranê ve jî ku endamê "SI" û 
endam di Koma Xebata Kurd ya 
Enternasyonala Sosyalîst de ye, şandek bi 
serokatiya birêz Hesen Şerefî, Cîgirê 
Sekreterê Giştî yê PDK îranê, Birêz Erfan 
Rehnimûn, Ravêjkarê Komîteya Navendî û 
Seedî Ebdî, Kadroyê Têkiliyên Navneteweyî 
yê partiyê beşdar bû. Rapora berfireh ya 
civînê û axaftina hêja Hesen Şerefî di 
hejmara tê ya Agirî belav dibe. 


Daxuyanî 

PDK îranê Tevî Mehkûmkirina Her Cure 
Riftareke Serkutkarane Ya Rejîmê, Piştgirî Û 
Hevxebatiya Xwe Ji Bo Hemû Gelên 
Zulmlêkirî Ên îranê Dubare dike 


Di daxuyaniyeke 
çapemeniyê de PDK 
îranê bêhurmetiya 
rojnama "IRAN"ê bi 
gelê Azerî mehkûm kir 
û piştgirî da serhildana 
vî gelî ... 



R. 2 


Sekreterê Giştî Yê PDK Iranê, 
Birêz Mistefa Hicrî: 


"Kurd û Turk bi 
dirêjahiya 
sedan salan di 
parek ji cihên 
akicîtiya xwe 
de pev re 
jiyane. Di vê 
midehê zaf 
serpêhatiyên tal û şirîn bi hev 
re hene. Hewceye bi ders û 
ezmûn wergirtin ji hemû van 
bîranînane, her du alî bîr ji bi 
hev re jiyaneke aştiyane û 
şaristaniyane bikin" _ 


Hevpeyvîn R.3-4 



Sîbera Tarî Ya Mêr Serdestiyê 
Pirsgirêka Mezin Ya Jinên Kurd 


Hêj 

kesayetiya 

jinan weke 

kesayetiyeke 

serbixwe 

nehatiye 

naskirin... 



R. 6 


Bi Zimanzan Samî Tan Re, 
Hevpeyvînek Li Ser Rewşa 
Edebiyata Kurdî: 


Samî Tan: 

“Di 

HiŞYARBÛNA 
MILETAN DE, 
ZiMAN 
ROLEKE 
SEREKE 
DiLÎZE” 


ZIMAN Û ZEMAN 


ziman hebûneke 
jîndar e û her gav 
xwe nû dike. Em 
bixwazin û nexwazin 
jî ziman xwe li gorî 
zemên nû dike ... 

R. 10 

SIYASI 


Daxuyanî 

PDK îranê Tevî Mehkûmkirina Her Cure Riftareke Serkutkarane Ya Rejîmê, 


Piştgirî Û Hevxebatiya Xwe Ji Bo Hemû Gelên Zulmlêkirî Ên îranê Dubare dike 


evwelatiyên hêja! 

H Gelên azadîxwaz ên îranê! 

Rejîma Komara Îslamî di 
pêvajoya serkut û çewisandina 

gelên zulmlêkirî yên îranbê de ku bi 
dirêjiya temenê vê rejîmê berdewam 
di holê de bûye, di van rojên dawiyê 
de pêleke nû ji zext û tund û tûjiyê 
hember gelên bêpar ji azadî û mafê 
neteweyî ên îranê dest p; kiriye. 

Xortên neteweya Belûç di vê 
dawiyê de bi hêcetên cuda cuda yê 
ketine ber êrîşa leşkerî ya hêzên 
rejîmê û bi awayekî gelek hov û 
dirindane tên tepeserkirin. Malên van 
kavil û wêran hatine kirin û sedan kes 
ji wan yê hatine binçav kirin û ji 
girtingehê re hatine şandin û 
hejmareke xuya ji xortên vî gelî jî 
hatine kuştin yan hatine birîndar 
kirin. 

Hevdem tevî êrîşa leşkerî bo ser 
gelê Belûç, sivikatîkirin bi gelê Azerî 
di rojnameya "IRAN"ê de, naveroka 
dijî gelî a Komara Îslamî pêtir derxist 
û nîşan da ku ev rejîme hetanî çi 
qasekê eşkere û bêtirs bêhurmetiyê bi 
gelên îranê dike û seha neteweyî ya 
wan birîndar dike û demekê jî ku 
rejîm tevî nerazîbûn bi vê sivikatî pê 
kirinê berbirû dibe û xelk dirijne ser 


elkê bi şan û şeref yê îranê! 
Hevwelatî ên hêja! 

Givaş, zordarî û destdirêjîji 
bo ser herêma çandî, neteweyî û 
pîvanên sincî û bi giştî heta 

mafên mirovî û qanûnî yên herî sereke ên 
neteweyên îranê her wisan ji aliyê rejîma 
hov û cinayetkar a Komara Îslamî didome. 
Ji bo hemûyan ron û eşkere ye ku heke 
hetanî duhî dewleta Îslamî ya îranê bi 
cuda xelkê Kurdistanê xistibûye ber 
armanca givaşa leşkerî û aborî û bi 
merema ji holê rakirina cih û warên çandî 
û netewî yên wan, gelek pêre neçû ku 
neteweyên Ereb û Turkmen yek ji pey 
yekê bi maşîna tepeserker ya Melayan, bi 
hêcetên bê bingeh, bi awayên herî tund 
qetilandin, di demekê de ku daxwaziyên 
wan tiştek cuda ji cî bi cî kirina Kakil û 
naveroka qanûnên navneteweyî û mafê 
mirovan nine. 

Hevwelatîno! 

Di dema çend hefteyên derbasbûyî de 
li Belûçistanê, hêzên leşkerî yên rejîmê ji 
bo têkşikandina daxwaziyên berheq yên 
neteweya Belûç, hêzên xwe amade û teyar 
kiriye û hejmarek zaf ji xelkê bêguneh û 
sivîl binçav û şehîd kiriye û hetanî niha jî 
ev tepeserîkirine didome. 



şeqam û rêgehan û xwendekar di 
zanîngeh de xwenîşandanên biewle 
lidar dixin, bi awayê herî tund tên qir 
kirin û bi guleyan cehd û hewla 
bêdeng kirin û fetisandina wan tê 
dayîn. Bi terzekê ku tenê di van çend 
rojên dawiyê de dehan kes li bajarên 
cur bi cur, nemaze li Tewrêzê birîndar 
û dehan kes jî binçav rapêçî girtîgehê 
hatine kirin. 

Ev liv û riftara rejîmê ku berê 
derheq gelê Ereb yê Xozistanê jî hate 
encam dan û bi dirêjiya temenê rejîmê 
li hember gelê azadîxwaz û mafxwaz 
yê Kurd jî hate meşandin, ji aliyekê 
kekil û naveroka kevneperestane û dijî 


Piştî belavkirina karîkatora 
bêhurmetîker bi neteweya Azerî ku di 
rojnameya fermî ya "IRAN"ê de çap bibû, 
çend rojek dibe gişt Azeriyên bajarên: 
Tewrêz, Urmiye, Meraxe, Zencan û ... bi 
awayekî berfireh nerazîbûn xuya kirine û 
tevî êrîşa hêzên Întizamî ên rejîmê berbirû 
bûne, di vê derheqê de hejmarek ji 
welatiyên birîndar bûn û gelek kes jî 
hatine binçav kirin. 

Di zanîngeha Tewrêzê û Tehranê de 
xwendekarên xebatkar piştgirî ji daxwazên 
rewa yên xelkê kirine û kiryara hêzên 
rejîmê mehkûm kirine. 

Rejîma Komara Îslamî pêka siyasetên 
dijî gelî yên xwe di heyama salên berî de 
tevgera neteweyên îranê bi awayekî cur bi 
cur tepeser kiriye û ew girêdayî bi 
biyanoyan hesibandiye, di demekê de ji bo 
tev xelkê îranê û cîhanê ron bûye ku vê 
rejîma şerxwaz û parêzerê teror û dijî 
azadiyê, ji bo mana li ser desthilata xwe 
aştî û tenahiya herêmê yê biriye bin pirsê 
û xistiye tirsê. 

Kongireya Netweyên îrana Federal ku 
rêxistina hemû neteweyên îranê di qonaxa 
hestyar ya niha de ye, piştevaniya xwe ya 
xurt ji xebata neteweyên Azerî, Belûç, 
Ereb, ji bo pêşdebirina demokrasî û mafên 


gelî ya rejîma Komara Îslamî ya îranê 
dide xuya kirin û ji aliyê din jî 
xurtbûna seha neteweyî ya gelên 
zulmlêkirî ên îranê û pan û 
berfirehbûna xebata azadîxwazane û 
neteweyî a wan gelane nîşan dide. 

Seba vê pêla nû ku rejîma Komara 
Îslamî li serkuta xortênên Belûç û 
Azerî di îranê de birê xistiye, PDK 
îranê tevî mehkûmkirina her cure 
kiryar û liveke tepeserkarane a 
rejîmê, piştgîrî û hevxebatiya xwe ji 
bo hemû gelên zulmlêkirî ên îranê 
dubare dike û careke din vê rastiyê 
dixe berçav ku hevgirtina tev gelên 
bin stema îranê sedemeke herî 
sereke ji bo hilweşandina rejîma 
Komara Îslamî ye û cihgirbûna 
demokrasiyê û bidestveanîna mafê 
neteweyî yên gişt gelên îranê di 
îraneke demokratîk û federalî de. 

Hevgirtî be xebata hevpar ya 
hemû gelên îranê dijî dîktatorî û 
kevneperestiyê 

Bihiloşe rejîma dijî gelî ya 
Komara Îslamî ya îranê 

Partiya Demokrat ya 
Kurdistana îranê 
Deftera Siyasî 
25.05.2006 
04.03.1385 



neteweyî dike û ji tev azadîxwaz, ronakbîr 
û rêxistinên demokrat ên îranê û saziyên 
neteweyî, nemaze Rêxistina Neteweyên 
Yekbûyî daxwazê dike, ji bo jorde birina 
pîvanên mirovî û civakî, rejîma 
terorîstperwer ya Îslamî şermezar bikin û 
pêşiya kiryarên dijî mirovî bigirin û 
piştgiryê ji daxwazên neteweyên îranê ji 
bo bidestveanîna mafên berheq û mirovî û 
civakî ên wan bikin. 

Her wiha di vê qonaxa dîrokî de hêvî û 
çavnihêrî ji tev neteweyên îranê eva ye ku 
refên xwe hevgirtî û xurt bikin û bo piştgirî 
ji hev rabin û siyaseta dubendî xistina 
rejîmê pûç û vala bikin. 

Şanda Birêveber ya Kongireya 
Neteweyên îrana Federal 

22.05.2006 


Daxuyaniya Kongireya Neteweyên îrana Federal Li Ser 
Bûyerên Vê Dawiyê Yên Azerbaycan Û Belûçistanê 

HEVPEYVIN 


Sekreterê Giştî Yê PDK îranê Di Hevpeyvînekê De Tevî Malpera Kurdistanmedia.org 

"KURD Û TURK BÎ DÎRÊJAHÎYA SEDANSALAN DÎ PAREK JÎ CÎHÊN AKiCÎTÎYA XWE DE PEV RE JÎYANE. DÎ VÊ 
MÎDEHÊ ZAF SERPÊ HATÎYÊN TAL Û ŞÎRÎN BÎ HEV RE HENE. HEWCEYE BÎ DERS Û EZMÛN WERGÎRTÎN JÎ 
HEMÛ VAN BÎRANÎNANE, HER DU ALÎ BÎR JÎ BÎ HEV RE JÎYANEKE AŞTÎYANE Û ŞARÎSTANÎYANE BiKÎN" 


Hevpeyvîn: Birahîm Lacanî 

irêz Kekê Mistefa Hicrî, berî her tiştî ez 
sipasiya te dikim ji bo qebûlkirina daxwaza 
me bona vê hevpeyvînê. Ez dixwazim 
gotûbêjê bi vê pirsyarê dest pê bikim ku 

armanca te ji vê seferê bo dereveyî welat çiye? 

M.H: Ez iznê dixwazim li berahiyê de sipasiya we û 
xwendevanên rêzdar ên we bikim. Sefera vê carê ya min 
ji bo derveyî welat, wekî caran û li gor erk û karek ku li 
stûyê min e, pêregihîştin bi komek kar û xebatê partiyê 
ye. Lê armanca sereke, nûkirin û xurtkirina têkiliyan tevî 
wan aliyane ye ku partiyê têkilî bi wan re hebûye. Bi 


dest ji pirojeyê ber nadet. 

Me jêve ye ku kiryarên Komara Îslamî li hindur û 
derveyî welat, bi taybetî veşartina rastiyên derheqî 
prosesa Etomî di saziya Vejena Etomî bo midehê nêzîk bi 
18 salan bûye sedema vê yekê ku civaka cîhanî hitbarê bi 
rejîmê neke û ji bidestxistina çekên Etomî nigeran be. 
Lewra em encama her terze ziyan û zirarekê ku sizayên 
aborî yan her sizayek din ku bi ser xelkê îranê de bişkêt 
dixine stûyê rejîmê. 

Çend roj e ku bi giştî hemû jêderên nûçeyan qala 
nivîsîna nameya Ehmedînejad Serok Komarê îranê 
ji bo Bûş, Serok Komarê Amerîkeyê dikin. Hûn vê 



taybetî ku dj vê yek sala dawiyê 
de Komara Îslamî di warê 
pêpeskirina mafê mirovan, 
meytêkirin di kar û barên hundir 
yên welatên dereve, piştevanîkirin 
ji terorîzmê û pitir ji hemûyan jî 
pirojeya çekên Etomî yê bûye cihê 
bas û qal, pirsyar û gotûbêjên 
civaka navneteweyî. Me bi hewce 
zanî ji bo guhartina bîr û ramanan 
tevî hin kom, navend û 
kesayetiyên siyasî yên derve 
hevdîtinan bikin. Diyare di vê 
heyamê de me dê rûniştin tevî 
çendîn kesayetî û rêberên^ 

Opozîsyona Demokrat ya îranê de 
jî hebe. 

Siyaseta Komara Îslamî di 
pêwendî tevî xurtkirina vejena 
etomî de wekî leîstina bi 
qazanc û berjwendiyên 
neteweyî yên gelên îranê tê 
ibandin. Rejîm amade nine ku 
yasa û qanûnên pesendkirî 
yên navneteweyî yên têkildar 
bi xurtkirina vejena etomî 
barçav bigire. Niha pirsa Mistefa Hicrî, Sekreterê Giştî yê PDK îranê 



nameyê di vê rewş û zirûfê de 
çawa dinirxînin? 

M.H: J_i midehê hemû jiyê 
Komara Îslamî de geva ji aliyê 
nawendê biryarên navneteweyî 
ew rejîm ketiye bin zext û givaşê, 
ji bo betalkirina vê givaşê û 
bidestveanîna dema zêdetir ji bo 
domandina siyaset û kiryarên 
xwe, yek ji berpirsiyarên rejîmê 
nameyek nivîsandiye yan jî 
axaftinek kiriye û mixabin di vê 
derheqê de karîne serkeftî bin û 
cîhanê bixapînin. 

Hûn bawerin ku Amerîka 
her vê siyaset û metodê ji bo 
çareseriya pirsgirêkên xwe 
tevî îranê dişopînin ku di 
îraqê de meşandin? 

M.H: Ger rojekê Amerîka yan 
civaka navneteweyî bi giştî 
bigihîjne vê encam û qenaetê ku 
rejîma îranê biguherînin, pîvan û 
bingeh ne eva ye ku her vê 
metodê bi kar bînin, ku di îraq 
yan Efxanistanê de bi kar anîn, 
belkî zaf metod û rê cihên din 


pesendkirina biryarnameyekê di vê derheqê li dijî 
îranê di destûra karê civata ewlekar ya Rêxistina 
Neteweyên Yekbûyî de heye. Ger ev biryarname 
bihê pejirandin, destê civaka cîhanî ji bo sizadana 
îranê vala û vekirî dimîne. Partiya Demokrat a 
Kurdistana îranê encama siyaseteke wiha çawa 
dinirxîne? 

M.H: Eva cara yekemîn nine ku Komara Îslamî yasa û 
peymanên navneteweyî binpê dike û li berçav nagire, 
belkî her li destpêka hatine serkara xwe ku nêzîk bi 27 
sala ye, her bi vî awayî dilive. Lê niha ku ev rejîme hêdî 
hêdî ji çêkirina çeka Etomî nêzîk dibe û cîhan û bi giştî 
Rojava xwe di tirs û xofa van çekane de dibînin, dengê 
wan bilind bûye û qala cezadana vê rejîmê anîne rojevê. 
Her çend heya niha ji ber dijberiya du endamên hertim 
yên Civata Ewlekariyê (Çîn û Rûsiya) tevî cezadana vê 
rejîmê, nahê çavnihêrî kirin ku di rûniştina vê carê ya vê 
civatê de, sizayek wiha bo rejîmê bihê diyarî kirin. Lê em 
bawer in ku di pêşerojê de ev sizaye dê bihê diyarî kirin. 
Çûnku Komara Îslamî pê li ser xurtkirina vê bernameyê 
de çeqandiye û nemaze bi tekez û gotina dostên xwe jî 


hene ku dikarin mifahê jê bistînin. Bi taybetî ku niha 
xwediyê hin ezmûn û ceribînan in ku li dema êrîş bo ser 
wan du welatan bi taybetî îraqê de bi dest xistine. 

Ezmûn û ceribînên îraqê bi giştî û bi taybet 
prosesa cîgirkirin û pêşvebirina demokrasiyê û 
avakirina sîstema federalî, bandor û cihwara xwe li 
ser rewşa giştî a deverê û welatê me jî didanêt. Bi li 
berçavgirtina vê çendê ku îran welatek pir 
neteweyî, pir çand û pir meseb e, gelo terz û 
modêla niha ya îraqê ji bo parvekirina desthilat û 
çareseriya pirsa neteweyî û cihgirkirina 
demokrasiyê bo îranê jî bi modêleke baş dizanin? 

M.H: Em baştirîn metoda birêvebirina desthilatê di 
îranê de bi Federalîzmê dizanin ku li ser bingeha Coxrafî 
- Neteweyî bihê ava kirjn. Bi taybetî ku çendîn neteweyên 
cuda pêkhateya nifûsa îranê pêktînin. Merema me eva 
ye ku neteweyên bindest yên îranê û yek ji wan kurd ji 
vê çendê zêdetir nehên çewsandin û li bin zulm û sitemê 
de nahên ragirtin, belkî di rêvebirina deverên akincî bûna 
xwe û di seranserê îranê de wekî h ey bin. 

Eva çareseriya pirsa neteweyî di îranê de ye û 

HEVPEYVIN 


demokrasiya rastîn jî bi vî awayî 
misoger dibe. Bê şik di vê metoda 
parvekirina desthilatê hewceye zirûfa 
seranserê îranê û her neteweyekê 
bihê li berçav girtin. B|vî awayî merc 
jî nine ku her modela îraqê yan her 
welateke din yê Federalî b[hê peyrew 
kirin. Çunku rewşa îraq û îran ferq 
heye. 

Bizaveke pan û berfireh a xelkî 
û sivîl di Kurdistana îranê de di 
rojevê de ye. Partiya Demokrat a 
Kurdistana îranê wekî hêza 
sereke û pêşengê xebata gel, çi 
tiştekê ji vê bizavê hîn dibe? Çi 
hîn dike? Çawa karîgeriyê li ser 
didanêt? Gelo Partiyê çi 
bernameyek ji bo birêxistina 
hemû hêz û şiyanên cur bi cur di 
nava civaka kurdewarî bona 
berfirehkirin û bi coş dana pitir a 
xebata rizgarîxwaz a xelkê 
Kurdistanê heye? 

M.H: Raste, ev bizave di rojevê 
de ye û PDK îranê jî zanyarî li ser de 
heye û bawerî jî pê heye û lewre ye 
ku têde pişikdar e, kargeriyê li ser 
didanêt û kargeriyê jî lê wedigre û bi 
vî awayî pêre diçe pêş. pêka 
pêşdeçûnan jî taktîkên xwe diguhere 
û bi awayekê ku bikare xwe tevî 
bizavê hevaheng bike û pêşengiya wê 
jî her di dest de hebe. Ger em 
lênihêrînekê ji cehd û têkoşîna Partiyê 
ji bo van guhartinên taktîkî bi taybetî 
piştî Kongireya Sêzdehem bikin, dê 
bibînin ku çiqas guhartin li metoda 
dîplomasî, ragihandin û teşkîlatê de 
hatine kirin. Ez vê yekê jî bibêjim ku 
partiyê nekariye hemû wan 
guhartinane ku armanca wê ye di 
taktîkên xwe de pêk bûne. Ji ber vê 
ku me li hindurê Kurdistan û dereve 
de berbendên zor li pêşiya xwe de 
hene û van berbendane jî di zaf 
waran de çarçoveya xebata me 
berteng kirine, lê li gor şiyana xwe 
me ev kare kiriye û dê her bidomînin. 

Di hin cihên Kurdistana îranê, 
Kurd û Azerî bi hevre ne û li 
cîranetiya hev de dijîn. Partiya 
Demokrat a Kurdistana îranê çi 
bernameyek bo van deverane 
heye ku Kurd û Azerî bi awayekî 
aştiyane bi hev re bijîn? 

M.H: Kurd û Turk bi dirêjahiya 
sedan salan di parek ji cihên akicîtiya 
xwe de pev re jiyane. Di vê midehê 
zaf serpêhatiyên tal û şirîn bi hev re 
hene. Hewceye bi ders û ezmûn 
wergirtin ji hemû van bîranînane, her 
du alî bîr ji bi hev re jiyaneke 
aştiyane û şaristaniyane bikin. 

Partiya Demokrat di vê derheqê 
hertim bîr ji peydakirina vê terze 
jiyanê bo her du neteweyan kiriye û 
rêçareya dijberiyan jî destnîşan kiriye. 

Mînakên baş û serkeftî di vê 
derheqê de ev yasayane bûn ku li 


dema Komara Kurdistanê û Hikûmeta 
Millî ya Azerbaycanê de pê diliviya. 
Divêt di pêşerojê de jî me bi hevkariya 
Turkên Azerbaycanê bernameyeke 
pêşketî hebe. 

Nameyek ku Dr. Elîriza Nezmî 
Efşar bo cenabê te nivîsandibû û 
we jî bersîva wê daye, hinek 
pirsyar û bas anîne pêş. Pirsyar 
eva ye ku navhatî di nameya xwe 
de bêhurmetî bi Simkoyê Şikak 
dike û amade jî nine ku rastiyan 
bipejirîne, ku wisaye çawa dibe 
cenabê te bersîva wî bidin? Bo 
divêt em gotûbêjê tevî nûnerên 
nasiyonalîzma Azerî bikin? 

M.H: Piştî hevpeyvînekê ku wê 
demê di rojnameya "Kurdistan" de 
hatibû weşandin, tehrîkeke zaf di nava 
Turkên Azerî û tundrew û dijî Kurd ên 
vê parêzgehê de pêk hat. Dr. Nezmî 
Efşar ku pêwendiyeke mêjdemî tevî 
Partiya Demokrat û min bi xwe heye, 
ew name ji min ra şand û min jî 
bersîva wî da û diviya herwiha jî ba, li 
ser vê nameyê û bersîva wê hewce ye 
ez bêjim ku: 

Yekem: Ew namane taybetî bûn û 
nedibûn bihên belav kirin, eva jî ku Dr. 
Nezmî Efşar weşandiye karek baş û ne 
bi cî nine. 

Duyem: Ewa ku nameya min bi 
merema aramkirina rewşê bûye û min 
nexwastiye ku biçim ser yek bi yeka 
van xalane ku di nameya navhatî de 
hatibûn, eva jî bi vê wateyê nine ku 
min xal bi xala vê nameyê pejirandibe, 
her wekî ku ev û Turkên din jî raya 
wan li ser zaf pirsan mîna me nine. 
Lewra em nikarin û nabe jî bi wan 
biselmînin ku Simko mirovek 
nîştimanperwer bûye û ew jî nikarin bi 
me bidin selimandin ku Simko rêgir ... 
bûye. Belkî em dikarin li ser çend xalên 
havbeş ku berjewendiya her du aliyan 
têde bin li niha û pêşerojê de bi hev re 
bijîn û pirsên xwe çareser bikin. 

Hunera me wekî partiya Demokrat û 
hemû Kurdên rastbîn ku hest bi 
berpirsiyariyê dikin di peyda kirina wan 
xalên havbeş de ye, eva jî karek girîng 
e ku hewcehî bi demeke zor û bas û 
gotûbêjên dirêjheyam heye û di dema 
xwe de divê bihê kirin, ku niha dema 
wê nine û hemû neteweyên bindest di 
îranê divêt şiyar bin û li bîra wan neçe 
ku dujminê sereke yê me Komara 
Îslamî ye û dujminê din ji bo xwe ne 
afirînin. Çunku dema ku valahiyek 
derkeve rojevê, Komara Îslamî dê bi 
başî bi qazancê xwe mifahê bistîne. 

Di vê derheqê de ez dibêjim ku ger 
em hest bi berpirsiyaryê nekin, zor 
hêsan li Ewropayê birûnên û me çi pê 
xweş be em bibêjin, lê heke em hest bi 
berpirsiyaryê bikin, gava ku bas ji 
meseleya Azeriyan dikin, divêt em bîr ji 
rewşa xweşk û biryarên xwe ku 
rûniştiyên Azerbaycanê ne dikin. Kurd 


û Turkên tundajo zaf malwêranî bo her 
du aliyan, pêk anîne. Lê axaftina min 
wekî Sekreterê Giştî yê Partiyê tevî 
peyivîna wan kesane ferq û cudahî 
heye. Çunku divêt ez bîr ji qazanc û 
berjewendiya gelê xwe bikim û 
bipeyivim ne bi hêvî û xwasta dilê xwe. 

Eva ku cenabê te gotiye, evaye 
ku divêt em bi hev re bi aştî bijîn û 
di proseya cihgirkirin û xurtkirina 
demokrasiyê de xebatê bikin, 
mafên rewa yên hev qebûl bikin û 
formek jêhat û hevçerx ji bo 
çareseriya pirsan peyda bikin û 
mifahê ji ezmûnîn welatên cur bi 
cur yên din wergirin. Ji aliyê hin 
kesan ve bi bexşîna xaka 
Kurdistanê bi Azerbaijan tê rave 
kirin. Hûn dikarin li ser vê 
meseleyê zaftir rawestin ku çawa 
şirove yeke wiha li ser axaftina 
cenabê te hatiye kirin? Merema we 
çiye? Kakila axaftina cenabê te di 
vê derheqê de çiye? 

M.H: Axaftina min bi tu terzekê 
şirove û tefsîreke wiha lê nahê kirin, ez 
ew kes yan kesane jî nas nakim ku 
şiroveke wiha li axaftina min kirine û 
nizanim ku bi xwe çend salan di rêya 
Kurd û Kurdistanê de xebat kirine ku 
niha wiha bi hêsanî tawana 
Kurdistanfiroşiyê li kesekê dixin ku 
zêdetir ji çarêkek ji sedsalê ye di vê 
rêyê de fidakariyê dike? 

Li van cihane ku peyrew û 
alîgirên çend netewe, ol û meseb bi 
kultur û zimanê cuda bi hevre dijîn, 
qala wê tê kirin ku pêwîst e xalk bi 
ji hev têgihîştin, li ber çavgirtina û 
vêç û berjewendiyên rewa yên hev, 
tolêranse, ji hev têgihîştina çandî, 
Ploralîzma çandî, siyasî û zimanî, 
bi hev re jiyana bi aştiyane, 
rêzgirtin ji bihayên demokratîk û 
mafên mirovan û aştîxwazane 
bihên perwerdekirin. Ceribînan 
daye eyanê ku înkarkirina kesek, 
neteweyek, kêmaniyek ... ne 
mimkun û ne jî tu xêr û xweşî li 
peyre ye. Gelo baştir nine li van 
cihên ku Kurd û Azerî bi hev re 
dijîn, zarok bi vê yekê bihên 
perwerdekirin ku pêşerojek hevbeş 
hene, li cihê wê ku fêr bibin ku hev 
nedîtî (nadîde) bigirin? 

M.H: Bêşik niha serdema dîtina 
rêyên çareseriya asteng û pirsgirêkan, 
diyalog û ji hev fêmkirinê ye. Ger em 
nekarin diyalogê weke kultur bikin kilîla 
kosp û astengên xwe û penayê bibin 
ber tund û tûjiyê, ne tenê tevî Azerî û 
netewên din yên îranê ku bi hev re 
dijîn, em nikarin di aştiyê de bijîn, ji 
ber ku em tevî xwe de jî nikarin bi hav 
re bijîn û roj bo roj arîşe û giriftên me 
dê zêdetir bibin. Diyare eva ji bo aliyên 
din gerTukên Azerbaycanê yan 
neteweyeke din jî be, rast e. 

SIYASI 


Pirosesa Cîhanîbûnê Û Têkiliya 
Navbera Çandên Netewan 


Hoşeng Kerem Tacîr - Mako 


êşveçûnên ku di hemû warên 

P jiyanê de, nemaze ji aliyê civakî 
û çandî de derketine holê, gelek 
sînorên ku ji aliyê hêzên 
desthilatdar li ser civakê de 

hatine pêk anîn, bê bandor dike. Yanî 
mirov dikare bibêje ev yek sînora radike 
û di encama wê yekê de jî têkiliyên 
çandî û civakî bi awayekî otomatîk di 
navbera gelan de pêş dikevin. 

Bêguman pêşveçûnên ku îro di asta 
teknîk û teknolojiyê de derketine holê û 
her wisan destkevtên wê, gelek ji 
şoreşên ku heta niha hatine pêk anîn, 
zêdetir e. Yanî em behsa şoreşan dikin, 
divêt ev yeke were zanîn ku di naveroka 
her şoreşekê de, yanî di heman cevher 
û kakila wê de guhertin heye, yanî 
şoreşên heta niha di dîroka mirovan de 
hatine çê kirin, ji bo hilweşandina 
nîzamên kevin û anîna nîzameke nû ye, 
yanî ew dixwaze bi rêbazên cuda cuda 
sîstem û hizrek nû bi xwe re bîne, lê 
belê em baş dibînin ku îro teknolojiyê bi 
xwe şoreşek mezin di navbera mirovan 
de pêk aniye. 

Yanî em li vira bidestxistiyên 
şoreşên mirovî heta niha hindik nabînin 
û li hember wan bêrêziyê jî nakin. Lê 
em li ser vê yekê bisekinin ka em çawa 
bikarin di dunyaya niha a pêşkevtî da ji 
mîrasên şoreşan xwedî derbikevin. 
Bêguman eva gelek girîng e û di 
pirosesa nû ya cîhanî de hewce ye gelek 
nîqaş û analîzên zanistî em li ser wê çê 
bikin. 

Em baş dibînin ku şoreşa teknîk, 
înternet û wd... gelek xizmetê ji me re 
dike û bandora wê li ser jiyana me her 
roj zêdetir dibe û bi xwe re guhertinên 
mezin çê kirine. Ew guhertin tenê ji 
aliyê teknîkê de nemaye, belkî bandora 
wê li ser hizr û jiyan û çanda me gelek 
diyar e. Niha di vê rewşê de hewceye 
em çi bikin? Gelo em wek îslamiyên 
radîkal û paşverû li hember wan de 
bisekinin û wekî îranê û zaf dewletên 
din qedexeyan bidin serînsanan? Ku 
encama wan qedexeyan îro ji me 
hemûyan re aşkira ye. Hewce ye em vê 
yekê bibînin ku guhertin îro li roja me 
da wek pêlên avê xwe gehandiye hemû 
deverên jiyanê û li bingeh da her 
mirovek wê yekê dibîne û ji destkevtên 


û berhemên wê mifahê distîne. 

Xala sereke û ya girîng di vê pirosesê 
da eva ye ku teknîk û ew guhertin bi xwe 
re çandekî taze tîne û bandorê li ser civak 
û her mirovekê datîne. Her çend ku îro 
gelek kes di pirosesa cîhanîbûnê de pirsa 
neteweyî zêde berçav nagirin, lê divêt em 
baş bizanin ku her neteweyek bi hebûn û 
rengê xwe, bi ziman û çanda xwe di wê 
pirosesê de hebûna xwe diyar bike û ji 
pêşveçûnan, bo pêşvebirina çanda xwe 
bikar bîne, ne ku di nava wan 
pêşveçûnan de were helandin. 



îro û di vê rewşa han de pêwîst e ku 
em wek gelê Kurd di nava wê pirosesê de 
ku her roj rengek cuda bi xwe digire û 
pêş diçe cihê xwe bigirin û ji netewe û 
çandên din yên cîhanê ku nîva çanda me 
dewlemend ninin, paş nemînin. Çawa 
dibe ku kaniya çand û gelek kulturan paş 
bimîne! Kê berpirs yarê/a wê yekê ye? Ji 
bo piraktîzekirina wê yekê hewce ye ku di 
destpêkê de zana û ronakbîrên Kurd bi bê 
ji berçavgirtina wê yekê bilivin û li ser 
rastiyan îsrarê bikin û li hember bizava 
paşmayî ya ku wekî pence şêrê civaka 
me dixwe û bi hemû hêz û şiyana xwe şer 
bikin û nebin beşek ji wan. 

Her wekî me li jor diyar kir, gava 
sereke û bingehîn ku kilîta gelek pirsan 
vedike, şerkirin li hember hizra kilasîk û 
paşmayî di nava civakê de ye û eva 
wezîfe û erka her ronakbîrekê ye ku wî 
navî li ser xwe datîne. 


Di Xwenîşandana 
Nexedê De 8 Kes 
Hatin Kuştin 

Roja 

pêncşem, 

25.05.2006'a 
n, ji bo 
hevdengî û 
hevxemî a 
Azenyên din 
yên îranê, 
nişteciyên 
bajarê 
Nexedê yên 
Kurd û Azerî 
bi hev re 
xwenîşandan 
ek bi dijî 
siyasetên 
qirêj yên 
Komara 
Îslamî û 
sivikatî kirina 

Rojnameya "IRAN" bi Azeriyan re, pêk 
anîn. 

Di pêvajoya xwenîşandanê de şer û 
pevçûn di navbera xelkê nerazî û 
hêzên dijî gelî yên rejîmê de çêbû ku 
di encam de hêzên rejîmê teqe li xelkê 
kirin û 8 kes kuştin. 

Navê 5 kes ji kuştiyan wiha hatiye 
zanîn: 

1. Tewhîd Azeriyan 

2. Esker Qasimî 

3. Himet îsmzade 

4. Husên Fethîpûr 

5. Kesek bi navê Rezewî 

Hêjayî gotinê ye ku termê kuştiyan 

hatine veşartin û ji malbatên wan re 
nahên dan. 

Her wiha Melayê kevneperest 
"Hesenî", ku ji bo aram kirina 
xwenîşandanê çûbû Nexedê, li dema 
axavtinê de kete ber êrîşa xelkê û revî. 

Şûnewarên weke navenda hêzên 
Întizamî, Bankên"Milî"(17ê şehrîwer), 
"Ticaret" û "Rifahê Kargeran" û parek 
ji zanîngeha Nexedê û çend otombêlên 
hêzên rejîmê di encama êrîşa xelkê 
nerazî de hatin şewitandin. 

Di wê navberê de kirêgirtiyên rejîmê 
ji bo ku şer û nexweşiyê bixin navbera 
Kurd û Azeriyan û xelkê bixapênin, 
kuştina wan 8 kesan xistine stûyê 
Kurdan. Ev pîlana rejîmê li demekê de 
ye ku di bajarên din de jî Kurd û Azerî 
bi hevre rijiyane ser şeqaman û bi dijî 
siyasetên rejîmê xwenîşandan 
lidarxistine. Divêt^ku em baş bizanin 
siyaseta Komara Îslamî dijayet tevî 
hemû neteweyên îranê ye û her tim 
hewil daye ku di navbera wan de bi 
taybet navbera Kurd û Azeriyan de şer 
û nexweşiyê pêk bîne. Bê guman yekîtî 
û hevxebatiya Kurd û Azeriyan dikare 
siyasetên qirêj yên Komara Îslamî a 
îranê betal bike. 


Çalakî û hevdîtinên Sekreterê Giştî yê PDK îranê li welatên Norwej û Almanya 

Di meha Maya 2005'an de, Birêz Mistefa Hicrî, Sekreterê Giştî yê PDK îranê seredana her 
du welatên Norwej û Almanyayê kir û gelek hevdîtin û çalakiyên girîng yên siyasî tevî 
perêzî û kesayetiyên siyasî û rayedarên partiyên siyasî ên wan welatan re pêk anî. 

Her wiha kekê Mistefa Hicrî ji bo axavtin li ser rewşa Kurdan li îranê û wd... ji bo 
Amerîkayê hatiye vexwendin. 

Xwendevaên hêja dikarin nûçe û raporên berfireh ên hevdîtin û çalakiyên Sekreterê Giştî 
yê PDK îranê di malpera me de bixwînin. 

CiVAKÎ 


Sîbera Tarî Ya Mêr Serdestiyê Pirsgirêka Mezin Ya Jinên Kurd 


Dr. Roya Tilûeî 


ran welateke pir netewî ye ku 

I neteweyên Kurd, Azerî, Fars, 
Ereb, Belûç, Turkmen û Lor di 
çarçoveya ne demokratîk a 

siyasî ya wê de dijîn û serbarê vê ku 
di bin sîbera hikûmeteke siyasî a 
dîktator de dijîn, her yek ji wan 
neteweyane taybetmendiyên çandî 
yên taybet bi xwe hene. 

Kurd jî weke hemû neteweyên din 
di îranê de, xwediyê çand û 
derbasbûyiya taybet bi xwe ye û niha 
jî di çaxê cîhanîbûnê de, weke hemû 
neteweyên din berengarê derbazbûn 
ji kevneşopiyê ber bi aliyê 
modernîteyê bûye. Bê şik di vê 
derbazbûnê de pirsa jinê yek ji 
pirsgirêk û pirsên herî mazin e ku her 
çandek tevî vê berengar dibe. 

Bi sedema vê ku di îranê de 
geşekirina aborî û civakî û ... bi 
terzeke wekhev belav nebûye û hin 
herêmên weke Kurdistanê bêşik 
mifaheke kêmtir ji geşekirina aborî 
hebûne. Her çend ku bajarên mezin 
weke Tehranê ceribînên mezintir û 
cur bi curtir ji livîn ber bi aliyê 
modernîteyê ve hene, lê herêmên 
weke Kurdistanê hertim kevneşop û 
geşenekirî mane û ew pêkhateya 
kevneşop û pirsgirêkên taybetî bi wê 
roleke berçav di zêdebûn û xurtbûna 
pirsgirêkên jinan de dilîze. 

Di serdema cîhanîbûnê, pêwendî û 
teknolojiyê de tê xuya kirin û bizava 
jinên cîhanê ji bo bidestxistina mafên 
wekhev tevî mêran, weke bizaveke 
xwedî nasname û zindî ye û bahoza 
wê bizavê hemû welatên cîhanê 
xistiye bin bandora xwe. 

Bê şik jinên îranê jî yê ketine bin 


bandora wê bizavêjj nemaze deverên 
herî kevneşop yên îranê jî ketine bin 
bandora vê bizavê. Cuda ji vê çendê, 
jinên Kurd yên li Kurdistan û 
Ewropayê çalakiyên ektîv û bibandor 
hene ku ewa jî bi xwe mijareke din ji 
bo nasandina tevgera wan dixwaze. 

Hêjayî gotinê ye ku tevgereke 
çandî di Rojhilata Kurdistanê de heye 
ku di vê tevgerê de jin û mêrên 
ronakbîr, mamosta, xwendekar, 
rojnamevan, nivîskar, helbestvan û 
hunermend pişikdar in. Di vê navberê 
de jinên ektîv yên Kurd jî serbarê vê 
ku di vê tevgera çandî de pişikdar in, 


mixabin divêt piraniya hêz û şiyana 
xwe bixine xizmeta xebat dijî mêr 
serdestiya zal bi ser civakê û bi 
taybet kevneşopiya zal bi ser hizr û 
ramana mêrên rewşenbîr. Mixabin 
destgihîştina jinan bi delîveyên 
wekhev pir kêm e, lê pişka jinan ji 
tepeserî û tund û tûjî û ne wekhevî û 
sexerbirinê bi terzeke bexşende mişe 
ye. 

Hêj kesayetiya jinan weke 
kesayetiyeke serbixwe nehatiye 
naskirin û tu hitbar û baweriyek bi 


şiyan û hêza vê nehatiye kirin. Renge 
tund û tûjî dijî jinên ronakbîr tund û 
tûjiya fîzîkî nebe, lê belê tund û tûjiya 
ruhî û bêmifah kirina jinan ji 
delîveyan ji aliyê mêran û 
tepeserkirina baweriya jinê hertim 
berdewam e û carnan bi heya û 
heysiyeta wan tê lîstin. Mixabin ev 
deste û girûp ji mêrên rewşenbîr ku 
îdiaya piştgirîji mafê jinan dikin, 
demekê pişikdariya jinan dipejirandin 
ku li bin desthilata wan de bin û ger 
wisan nebe, hemen ev kesane 
bêrehmanetirîn tund û tûjiyê bi dijî 
jinan bi kar tînin. 

Pirsgirêka jinên ektîv di 
warê siyasî de zêdetir e. Ev 
jinane divêt şeref û 
heysiyeta xwe û malbata 
xwe danêne ser destê xwe 
û amadeyî her terze 
bêhurmetî kirinê bin. 
Mixabin jin di Komara 
Îslamî de di çaxê 
hilbijartinan de bi tundî tên 
tepeserkirin, ji ber ku hem 
desthilata mêr serdestiyê 
hêj di civakê de bi hêz e û 
sîbera wê ya bixof li ser 
hizr û ramanên mêrên 
ronakbîr hertim bandor 


heye û jinên ektîv naçar in ku bi dijî 
vê sîbera bixof xebatê bikin ku ev jî 
parek zor ji şiyana wan xisar dike. 

Eva di halekê de ye ku di 
derbasbûyiya dîroka vî xelkî de jinê 
ciheke bilind û bihagiran û hev astê 
mêran hebûye. 

Di dawiyê de divê bihê gotin ku 
tiştê herî mezin ku zext û givaşan li 
ser jinan zêdetir dike, rejîma Komara 
Îslamî ye ku bi hezkerê mêr serdesiyê 
di civakê de ye. 

Werger: Meryem Hacîpûr 



Hêj kesayetiya jinan weke kesayetiyeke 
serbixwe nehatiye naskirin û tu hitbar û 
baweriyek bi şiyan û hêza vê nehatiye kirin 


75 Ji Sedê Ya Jinên Rojhilata Navîn Tevî 
Ne Wekheviya Kar Berengar Dibin 


Zêdetir ji 75 ji sedê ya jinan di 
bersîva pirsa şîrketeke şol peyda 
kirinê di Rojhilata Navîn de, li ser vê 
baweriyê ne ku di dema peydakirina 
şolê de tevî ne wekheviya regezî 
berengar dibin. 

Navenda "Bid" bi belavkirina 
berhema rapirsînê ragihand ku 44 ji 
sedê ya pişikdarên vê rapirsînê 
gotine ku carnan tevî ne wekheviya 
regezî û 34/5 ji sedê jî gotine ku 
hertim tevî vê ne wekheviyê berbirû 


dibin. 

Li gor vê rapirsînê zêdetir 
jinên ku di beşa neft û Gaz de 
li dû şolê digerin, tevî vê ne 
wekheviyê berengar dibin. 

Li gor rapora Rêxistina 
Neteweyên Yekbûyî, zêdetir ji 
60 ji sadê ya jinan di şîrketên 
malbatî de dixebitin, lê tu 
miaş û heqdestekê jî 
wernagirin. 

20 Ji Sedê Ya Zarokên 6 Heta 11 
Salî Di îranê De Tên îşkence Kirin 

Berpirsê deftera 
Yûnîsefê di îranê de 
got: Li gor lêkolînekê 
ku bi alîkariya 
Wezareta Saxlemî û 
Yûnîsefê li ser rewşa 
azardana zarokan di 
îranê de hatiye kirin, 
zêdetir ji 20 ji sedê ya 
zarokên temen 6 heta 
11 salî tên îşkence 
kirin. 

"Kirîstîn Salazor Valkmen" zêde kir ku li gor vê lêkolînê 
pêtirî 9 ji sedê a zarokên 12 heta 18 salî jî tên îşkence 
kirin. 

Her wiha berpirsê bîroya Yunîsefê da xuyakirin ku pirsa 
tund û tûjiyê bi dijî zarokan pirseke cîhanî ye ku ber bi 
zêde bûnê ve diçe ku divêt ev pirs bihê çareser kirin. 



Nûtirîn Serhejmarî Ji 
Tecawizên Cinsî Li Amerîkayê 

Li gor nûtirîn serhejmariyên belavbûyî ji aliyê 
Pirtûkxaneya Civata Nojdarên Amerîkayê, di salê de 
1500 zarok di vî welatî de dibine goriyên tecawizên 
cinsî. 

Herwiha di salê de zêdetir ji 140 hezar zarok di 
tecawizên cinsî de birîndar dibin û bi giştî di salê de 
1/7 milyon tecawiz di Amerîkayê de diqewimin. 

Herwiha ev serhejmariye dide xuya kirin ku ji her 4 
jinên Amerîkayê yek jin di zarokiya xwe de tevî 
tecawiza cinsî berengar dibin. 

Ev serhejmariye dide xuyakirin ku di salê de 1100 
zarok bi sedema xurtiya tecawizên cinsî jiyana xwe ji 
dest didin û ji her 7 mêrên Amerîkayê yek mêr jî berî 
temenê 18 saliyê tevî tecawizên cinsî berengar dibin. 


Mirina Kesekê Bi 
Sedema Teqîna Mayînê 





Roja înê 

12.05.2006'an kesek 


35 salî bi navê Mihemed 
Hacî Xidirî xelkê gundê 
Kone Mişka bajara 
Serdeştê bi sedema 
teqîna mayînekê canê 
xwe ji dest da. Li gor 
gotinên şahidan, zexta 
teqîna mayînê bi qasekê 
giran bû ku hemû parên 
bedenê wî ji hev belav 
bibûn û navhatî di halekê 
de hate veşartin ku hin 
parên laşê wî nehatin 
peyda kirin. 


Jin Û Zarok Mezintirîn 
Goriyên Qaçaxa Mirovan 
Di Cîhanê De Ne 

Nûçegehaniya 
Firansayê 
ragehand: 

Rêxistina 

Neteweyên Yekbûyî 
di di rapora xwe de 
derberê madeyên 
bêhişker xuya kir 
ku jin û zarok 
yekemîn goriyên 
qaçaxa mirovan di 
cîhanê de ne û tu 


welatek di cîhanê de ji pêvajoya qaçaxa mirovan bi dûr 
nemaye. 

Rapor dide xuya kirin ku 12 welat bi taybetî di Asiya û 
Rojhilata Ewropayê de, weke welatên bingehîn yên qaçaxa 
mirovan tên hesibandin. 

Her wiha 77 ji sedê ya dosya qaçaxa mirovan, pêwendî 
bi jinan û 33 ji sedê pêwendî bi zarokan û 9 ji sedê 
pêwendî bi mêran heye. Eva di halekê de ye ku mifah 
wergirtina xirab ya cinsî, armanca bingehîn ya gaçaxçiyan 
e ku 87 ji sedê a nimûneyên qaçaxê pêk tîne û para din jî 
pêwendî bi armancên din weke karê neçariyê heye 



Jin û Zarok goriyên bingehîn yên qaçaxa 
mirovan di Cîhanê de pêk tînin 


Belavkirina Wêneyên Jinan Di 
Rojnameyên Erebistanê De Hate 
Qedexekirin 



Melik Ebdula daxwaz ji sernivîskarê rojnameyên 
welatê xwe kir ku wêneyên jinan bi sedema vê çendê 
ku mêrên ciwan dixapînin belav nekin. 


Melik Ebdula, Paşayê Erebistanê piştî rûniştin tevî 
sernivîskarên rojnameyên welatê xwe got: "Tenê em 
dibe bala xwe bidin ser tiştekê, ev jî ewa ye ku gelo 
hûn jî dixwazin ku wêneyê xûşk û keç û jinên we bi 
vî awayî bihên çapkirin? Ku helbet kes vê yekê 
naxwaze." 

Hêjayî gotinê ye ku çend rojnameyên Erebistanê 
heyamekê berî niha wêneyên jinên ku lixwekirina 
wan vekirî bû, çap kiribûn. 

BI ZiMANZAN SAMÎ TAN RE, HEVPEYVÎNEK Li SER REWŞA EDEBiYATA KURDÎ 

“Di HÎŞYARBÛNA MILETAN DE, ZiMAN ROLEKE 


SEREKE DiLÎZE” 

amî Tan kî ye? 

S Ez di sala 1965'an de li gundê 
Axçeliyê yê Kolika Semsûrê ji 
dayik bûme f lê malbatê di sala 

1974'an de bar kiriye çûye Çukurovayê. 
Min dibistana seretayi ; navîn û lîse li 
Mêrsînê xwendiye. Min li Zanîngeha 
Bogazîçî Beşa Dîrokê xwendiye, lê min 
nebiriye sêrî. Ji sala 1993'yan heta 
dawiya sala 2004'an ez di rojnameyên 
mîna Welat, Ozgur Ulke f Welatê Me f 
Azadiya Welat, Pîne û Ajansa Nûçeya ya 
Dîcleyê de xebitîme. Min demeke dirêj 
gerînendetiya giştî ya weşanê ya Azadiya 
Welat kiriye. 

Pirtûka min a yekemîn Waneyên 
Rêzimanê Kurmancî di nav Weşanên 
Welat de sala 2000'î derket. Xebateke 
min a mîzahî bi navê "Beranê Enîbeş- Şer 
giran e, ne karê henekan e" di nav 
weşanên Aramê de hatiye weşandin. Her 
wiha min salên 2003 û 2004'an de di nav 
organîzasyona Rojên Edebiyatê li 
Diyarbekirê de cih girt. Pirtûka 
Konferansa Ziman a 2004'an min amade 
kir. 

Wekî din digel Zana Farqînî û Hesen 
Kaya me bûroşekji bo danasîna zimanê 
kurdî amade kiriye. Digel Maşallah Dekak 
jî min li ser nûçegihaniya kurdî bûroşek 
amade kir. Ez niha di rojnameya Azadiya 
Welat û Kovar Zend û malperên 
Amîdakurd û TZPKurdî de dinivîsim. Ez 
niha Serokê Enstîtuya Kurdî ya Stenbolê û 
aktîvîstê TZPKurdî me. 

L. EPOZDEMiR : Rewşa Edebiyata 
kurdî, îro beramber bî salên 80 
çawan e. Li Turkiyê ku şertên 
nivîsandina bi kurdî pariyekî azad 
bûne, çi fersend daye pêşketina 
edebiyatê. Gelo em dikarin bibêjin ku 
xwendin û nivîsandin yekser dimeşin 
yan na..? 

S. TAN: Mirov dikare bibêje di warê 
edebiyatê de li gorî salên 80'yî 
pêşketineke berbiçav heye. Niha ne 
hejmareke pir zêde be jî, di warê helbestê 
de hin helbestvanên xurt derketine holê. 
Her wiha di warê kurteçîrokan de hinek 
berhem derketine. Gelek kesên ku berê 
kurteçîrok dinivîsandin, îro dest avêtine 
romanan. 

Di roja îroyîn de astengiya herî mezin 
a li ber edebiyata kurdî, nebûna bazara 
kurdî ye. Hê jî wekî Ehmedê Xanî gotî, 
"Bazar kesad e, ji qumaş re nîn e 
xerîdar". Ji ber tengbûna bazarê 
weşanxane nikarin pirtûkan çap bikin, her 
wiha kovarên ku bibin warê pêşketina 
edebiyatê jî kêm in. Kovarên heyî jî ji ber 
heman pirsgirêkê zehmetiyê dikêşin. 


Hevpeyvîn / Letîf Epozdemir 



her wiha wan derfet dîtin ku ji 
wêjeya cîhanê sûdê wergirin. 
Lê li aliyê din wêjekarên 
penaber ji rastiya civaka xwe 
qut bûne, her wiha ji bazarê jî 
bêpar mane. Hin caran rewşa 
penaberiyê zêde bandor li 
jiyana wan kiriye, tiştên ku 
xîtabî gelê kurd nakin jî 
hatine afirandin. Ji ber gelek 
cara nivîskaran hêvî û 
daxwazên gel li ber çavan 
negirtine, gel jî guh nedaye 
berhemên wan. 



L.EPOZDEMiR'. îro jî 

navenda edebiyatê xerîbî 
ye yan êdî edebiyat dikare 
li ser axa xwe şîn bibe? 
Nîvîskarên kurd lazim e çi 
bikin ku edebiyat zêdetir li 
ser axa xwe xurt bibe. 

S. TAN: Piştî cûntaya 
leşkerî gelek rewşenbîrên 
kurd mecbûr bûn ku derkevin 


Sedemeke bingehîn a tengbûna 
bazara zimanê kurdî, ev e li Bakur 
destûr nehatiye dayîn ku kurdî 
(kurmancî û kirmanckî) bibe zimanê 
perwerdehiyê. Niha mafê ku rejîmê 
daye kurdan e ev e; "ez kurdî 
nakujim, lê nahêlim ku bijî jî, ez 
mafê xwekujiyî didim kurdî û hw". 
Divê kurd li hemberî vê yekê ji bo ku 
statûya zimanê xwe bilind bikin 
têkoşin, serê pêşîn jî divê rê li ber 
perwerdehiya bi zimanê kurdî vebe. 

“GELEK CARAN, NÎVÎSKARAN, 
HÊVÎ Û DAXWAZA GEL LÎ BER 
ÇAV NEGÎRTÎNE. LEWRA GEL JÎ 
GUH NEDAYE BERHEMÊN WAN” 

L. EPOZDEMiR: Di dîrokê de 
gelek caran rewşenbîrên kurd 
sedem şert û zirûfên nexweş, 
mecbûr mane ku koçebar bibin û 
herine derveyî welêt. Her wiha li 
derveyî welêt berhemên xwe 
amade kirine. Edebiyatê di salên 
dijwariyê de li derve xwe 
parastiye. Sirgûn û xerîbiyê çî 
tesîrek daniye ser edebiyata 
kurdî. 

S. TAN: Wekî hemû gelên 
bindest, gelê me jî ji ber zilm û zora 
dagirker mecbûrî penaberî û 
koçberiyê bûye. Vê yekê mîna hemû 
warên jiyanê û berhemên gel, 
bandora xwe li ser wêjeya kurdî jî 
kiriye. Ev bandor dualî ye; aliyek 
erênî ye, aliyê din jî neyînî ye. Aliyê 
erênî, mirovan kariye di mercên hê 
azad û demokratîk de xebatê bikin, 


derveyî welêt, lewre jî demeke dirêj 
dilê wêjeya kurdî li Ewropayê dil 
avêt. Nemaze jî kurdên Swêdê 
karekî baş ji bo ziman û wêjeya 
kurdî kir. Her wiha piştî salên 1990'î 
derfet çêbûn ku metropolên mîna 
Stenbolê ji nû ve bibin, warê 
xebatên rewşenbîriya kurdî. Gelek 
saziyên çandî û hunerî, weşanxane, 
kovar û rojname derketin. Navenda 
van xebatan gişan Stenbol bû. Li 
cihekî wekî Amedê derfetên van 
xebatan nîn bûn. Heke ez ne şaş 
bim, di salên 90'î de bi tenê kovara 
Govend li Amedê derdiket. 

Lê ji sala 2000'î vir de li welêt 
derfetên xebatên çandî û wêjeyî pêk 
hatine. Festîvalên ku li gelek bajarên 
welêt çêdibin, nîşaneya herî berbiçav 
ên vê yekê ne. Di Rojên Edebiyatê li 
Amedê de nivîskar û rewşenbîrên ji 
çar parçeyên welêt ev çend sal in 
digihêjin hev. Her wiha li Başûrjî 
gelek xebatên bi vî rengî çêdibin û 
dîsa rewşenbîrên ji çar parçeyên 
welêt beşdariyê tê de dikin. Ligel vê 
yekê rojnameya Azadiya Welat, 

Beşa Kurdî ya DÎHA'yê, piştre jî 
Dema Nû navenda xwe bir Amedê. 

Ligel vê yekê niha li Amedê 
Komeleya Nivîskarên Kurd, Kovara 
W li Amedê xebatên xwe dimeşînin. 
Ev jî nîşan dide ku derfetên xebatê li 
Amedê û li bajarên din ên Bakurê 
Kurdistanê pêk tên. Ji bo ku derfet 
zêdetir li ber wêjeya kurdî vebin, 
serê pêşîn aştî, aramî û azadî pêwîst 
in. Di mercên şer û pevçûnê de wêje 
bi pêş nakeve, lê mixabin hêzên 

dagirker xwe nadin ber riya aştî û 
lihevkirin, lewre jî rewş her ku diçe 
xeteretir dibe. Ev yek jî nîşan dide ku 
ji bo pêşketina wêjeyê jî divê nivîskar 
û rewşenbîrên kurd ji bo aştiyê 
têbikoşin. 

L. EPOZDEMiR: Dengbêjî xaleke 
gelek girîng e di edebiyatê de. Her 
wiha edebiyata kurdî ya devkî 
dengbêjiyê rûmetek bilind hesab 
dike. Gelo dengbêjên kurd hetanî 
îro çî xizmet dane Edebiyatê. 

S. TAN: Dengbêjiyê xizmeteke baş 
ji wêjeya kurdî re kiriye. Heta mirov 
dikare bibêje ku demeke dirêj 
dengbêj û çîrokbêjan wêjeya kurdî li 
ser piyan hiştiye. Hinek hunerên 
vegotinî yên di stranên dengbêjan de 
di kêm berhemên wêjeyî de peyda 
dibin. Her wiha wan zimanê kurdî jî 
heta îro li ser piyan hiştiye. Ji ber vê 
yekê em giş qerzdarê wan in. Divê 
wêjekarên kurd jî bi vî çavî li 
berhemên dengbêj û çîrokbêjan 
binêrin û li ser wan xebatên lêkolînî 
bikin. Her wiha zimanzan jî dikarin li 
ser zimanê wan xebatên bikin, gelek 
qalib û şayes, bêjeyên balkêş di stran 
û çîrokan hene. Lê mixabin hîn 
ferhengeke me ya berhevkirinê nîn e. 

66 DENGBÊJAN ZEHMETEK 
MEZÎN Dt BER WÊJEYÊ DE 
KÊŞANDÎYE” 

L. EPOZDEMÎR: Tê gotin ku 
niştîmanperwerî bi edebiyatê dest 
pê dike. Roman, berhemek pir 
hêja ye di edebiyatê de. Her wiha, 
roman barkêşê gotara 
nîştimanperweriyê ye. Edebiyat û 
romana kurdî çî tesîrek li doza 
kurdayetî kiriye. 

S. TAN : Mixabin roman di 
zimanê kurdî de cureyeke nû ya 
nivîsandinê ye, lewre jî bi qasî stran û 
helbestê bandorek nekiriye. Bo 
nimûne bi qasî stranên Şivan, 

Mihemed Şêxo, Aramê Tîgran, 
Cegerxwîn û Qedrîcan bandora 
romanê nebûye. Dîsa jî me gişan 
Şivanê Kurd a Erebê Şemo xwendiye 
û jê bandor girtiye. Her wiha romana 
Îbrahîm Ehmed a bi navê Jiyana Gel jî 
tê bîra me gelekan, dîsa gelek nifşên 
nû Celadet Bedirxan bi romana 
Mehmet Uzun Bîra Qederê nas kiriye, 
her wiha Memdûh Selîm Beg jî bi Siya 
Evîn nas kiriye. 

L. EPOZDEMiR: Di Hişyarbûn û 
pêşketina mîlletan de rola ziman 
çi ye? 

S. TAN : Di hişyarbûna miletan de 
rola zimên roleke sereke ye. Me 
gişan ji ber zimanê xwe fêm kiriye ku 
em kurd in. Lewre ji bilî zimên tiştekî 
din ku me ji miletên din cuda dike nîn 
e. Lê mixabin ev hişmendî hê jî tam di 


nav kurdan de cihê xwe negirtiye. 

Heta gelek kadroyên siyasî jî ev rastî 
tam fêm nekiriye, heke fêm kiribin jî 
vê rastiyê ew nexistine nava liv û 
tevgerê da ku zimanê xwe hîn bibin û 
hîn bikin. Tiştê ku hêzê dide pêvajoya 
xwepişaftinê (oto-asîmîlasyonê) 
nebûna vê zanîn û hişmendiyê ye. 

L . EPOZDEMiR: Pêwendiya 
ziman û raman, ziman û 
edebiyatê çi ye. Berhemên edebî, 
lazim e li gorî zimanên xwe yan li 
gorî kesayetiya nivîskarên xwe 
werin binavkirin? 

S. TAN : Derbirina ramanê bêyî 
zimên ne pêkan e. Her wiha ziman û 
edebiyat jî rasterast girêdayî hev in. 
Bêyî zimên pênasekirina edebiyatê pir 
zehmet e. Heçî pirsa nasnavê 
edebiyatê ye, ew pirseke dijwar e. 
Belkî ji bo kurdan mirov dikare, bibêje 
edebiyata kurdan û edebiyata kurdî. 

Lê ji bo vê yekê jî divê nivîskar xwe 
kurd bihesibîne, divê mirov bi darê 
zorê kesî neke nivîskarê/a kurd. Her 
wiha mirov kesî jî bi darê zorê ji 
kurdbûnê bêpar nehêle. Li aliyê din 
divê her nivîskarê/a kurd bizane ku 
xizmeta ji bo zimanê kurdî peywireke 
sincî û exlaqî ye. 

“ROMAN Dl EDEBlYATA 
KURDÎ DE CÛREYEK NÛ A 
NlVÎSANDlNÊ YE” 

L. EPOZDEMÎR: Pirs û kêşeya 
yekîtiya elfabe û zaravên di 
zimanê kurdî de gelo dê çawa 
çareser bibe. 

S. TAN : Li ser vê pirsê min gelek 
caran nivîsandiye, lê bi kurtî divê ez 
dîsa çend tiştan bibêjim. Pirsgirêka 
alfabeya kurdî niha maye li ser 
helwesta Hikûmeta Herêma 
Kurdistanê, ew dikare biryarekê bigire 
û bike ku gelê Başûr di demeke pir ne 
dirêj de derbasî alfabeya latînî bibe. 

Di vî warî meylek jî heye, hin gav jî 
têne avêtin, ew cihê kêfxweşiyê ye. 

Meseleya zaravayan jî dîsa 
girêdayî desthilatiyê ye. Heke kurd 
bibin desthilatdar an jî dewletên ku 
Kurdistan dagir kiriye, helwesta xwe 
ya li hemberî kurdan biguhêrin, dê 
karibin zaravayên xwe berbihev 
bibînin; riya zimanekî hevpar di 
maweyeke navincî de vekin. Jixwe 
dema alfabe bibe yek û têkiliyên 
kurdan xurt bibin, wê demê pirsgirêka 
jihevtêgihîştinê dê zû çareser bibe. 

Lê serê pêşîn divê hemû zarava pêşî 
yekgirtina xwe pêk bînin. Dema vê 
yekê dikin jî zaravayên din li ber 
çavan bigirin. Her wiha di dibistanan 
de divê zaravayên cuda bêne fêrkirin 
da ku zarava nêzî hev bibin. 

L. EPOZDEMÎR : Xuyaye di 
edebiyata kurdî de, helbest 


zêdetir bi pêş ketiye. Çima? 
Helbesta klasîk a kurdî û ya nûjen 
bi çi şêweyî divê ji hev werin 
cudakirin, yanî çî ferq di navbera 
wan de heye. 

S. TAN : Ji ber ku helbest awayê 
vegotinê yê herî kevn e û di kurdî de 
jî wêjeya devkî her tim xurt maye, 
helbest bi hêsanî bi pêş ketiye. Her 
wekî tê zanîn li Rojhilata Navîn awayê 
menzûm di nav gelên herêmê de jî 
awayê serdest e. Di medreseyên olî 
de jî awayên cuda yên helbesta klasîk 
bi pêş ketine. Ji ber vê yekê di 
medreseyên Kurdistanê de jî 
helbestvanên yekta yên mîna Meleya 
Cizîrî, Feqiyê Teyran, Elî Herîrî, 
Ehmedê Xanî derketine. Ew zêdetir ji 
dîwanên mîrên kurdan derketine. 
Helbestên klasîk û yên nûjen ji aliyê 
form û naverokê ve ji hev bi hêsanî 
têne cudakirin. Helbestên klasîk bi 
forma wezna arûz hatine nivîsandin, 
naverok jî li gorî bîr û baweriyên wê 
demê ye. 

Heçî helbestên nûjen in, ew jî li 
gorî serdeman ji hev cuda dibin. Bo 
nimûne helbestên Cegerxwîn, Osman 
Sebrî naşibin helbestên helbestvanên 
îro yên mîna Rojen Barnas, Kemal 
Burkay, Rênas Jiyan, Ehmed 
Huseynî... Lê tiştek heye ku helbesta 
nûjen zêdetir an wekî helbestên 
Cegerxwîn bi kêş û rêzbend in, an jî 
wekî yên Rênas Jiyan serbest in. Her 
wiha mijar jî li gorî jiyana îro ye. 

Evîn, jiyana xwezayî, felsefe û herî 
zêde jî welatparêzî di van helbestan 
de balê dikêşin. 

“PÊDlvlYA KURDAN Bi 
SAZiYEK NETEWEYÎ HEYE” 

L. EPOZDEMiR: Xebata di warê 
ziman û gramera kurdî de bes e 
yan na. Hewcehî îro zêdetir bi çî 
heye? Gelo mimkûne ku di 
ayendeyê de ( di rojên pêş de ) 
ferhengek mezin ku ji hemû zarav 
û devokên kurdî pêk hatiye çêbe. 

Ji bo vî karî lazim e çî were kirin, 
ev wezîfeya girîng lazim e ji aliyê 
kê ve were pêkanîn? 

S. TAN : Xuyaye ku ne bes e, ji 
ber ku hê kêm tişt hatine kirin, gelek 
warên ziman û rêzimana kurdî 
nebûne warê lêkolîn û lêgerînê. Bi 
çavekî lîngûîstîkî lê nehatiye nihêrtin. 
Tiştê herî pêwîst niha pêdivî bi 
rênûmayeke rastnivîsê ango klavûza 
rastnivîsê heye. Her wiha jî pêwîstî bi 
ferhengeke kurd bi kurdî heye. 
Pêdiviya kurdan bi saziyeke neteweyî 
heye, lê mixabin, di vî warî de tu 
hewldanên berbiçav jî nîn in. Hê jî em 
bi çavekî hizbî li zimanê xwe dinêrin, 
lewre jî xebat ber bi hev nayên. 

ZIMANÛ 


ADAR JIYAN 

adarjiyan@mynet.com 

Z imanê civaka ku xwediyê feraset û 
perwerdehiyeke zanistî be û girêdayî 
vê feraset û perwerdehiyê sinc, 

tevger û hewldanên zanistî lê hebe, teqez 
dibe xwediyê ziman û ramaneke zanistî jî. 
Her wiha pêwendiya navbera ziman û 
zemên(demê) û ziman û ramanê jî 
pêwendiyeke zanistî ya bivênevê ye. 

Du pergalên zimên ên bingehîn ku di 
domana peresîna fîzyolojî û biyolojiya mirov 
de bi civakîbûna wî/wê re derdikeve holê, 
hene. Her mirov bi destkeftina behreya 
zimên re ji dayik dibe û zimanê civaka ku pê 
diaxive, fêr dibe. Û digel kemilîna mêjiyê 
mirov û pêşveçûna pergala mêjî, bastûra 
hişmendiya mirov jî têkûz dibe. Û mirov hin 
bi hin wî zimanê ku di zarokatî an ciwaniya 
xwe de fêr dibe/bûye, bi kar tînê. Ev 
têgînên ku ji roja ku ji dayîk bûye û heta îro 
bi dest xistine, hemû, têgihên wî zimanê ku 
ji der û dora xwe fêr bûye û di binhişîna xwe 
de bi cih kiriye ye. 

Geşedaniya têgihî ya ku di domana 
perwerdehiyê de pêşve diçe, li hin têgihên 
nû yên din dadigere.Têgihên zimên ên ku ji 
hêla civakê ve pêk tên, tev girêdayî awa û 
şêwaza jiyanê, têkilî nêrîn û ferseta civakê, 
têkilî têgihîştin û binavkirina dab û gerdîşên 
civakî, têkilî dîrok û mercên erdnîgariya 
civakê têkilî aborî û rabirdûya civakê... û 
hwd. dişêwe. 

Her civak, li gorî pêdivî û diviyatiyên 
xwe yên rojane zimanekî pêk tîne. Û zimanê 
xwe, li gorî merc û derfetên jiyanê û 
geşedaniya demê nû dike û diguherîne. 
Takekes dibe, civak dibe; hîndekarî, 
perwerdehî, ceribandin, hişmendî û derûniya 
xwe li gorî axaftin û vegotina xwe ya ku bi vî 
zimanî bi dest xistiye, dixebitîne. Divê 
ziman tu car wekî komiçk an jî navnîşka, 
gotin û biwêjên bêwate an jî gencîneya 
peyvên biwate neyê dîtin û pejirandin. Ji 
lewre ew, gelek pergal û bastûrên mezin ên 
din (ên têgihî) di xwe de dihewîne. Heke 
mirov bi vê ferasetê tevbigere û di vê 
çarçoveyê de nêzîkî zimên bibe, wê gavê dê 
ziman li gorî kêmbûn û zêdebûna gotin û 
peyvan qels an jî dewlemend, were 
hesibandin. Û ev nirxandin jî gelekî dûrî 
qistas û krîterên zanistî ye. 

Ziman pîvanga rikn û ripinê hebûna 
mirov e. Jiyana mirov li gorî rewşa aborî an 
jî awa û mercên hilberiyê teşe digire. 

Hebûna mirov li ser riknê sêpêka civak- 
çand û raman tê rûnandin. Têkiliya navbera 
ziman û ramanê bandoreke mezin li ser 
mezrîngeyên civakî dihêle û gelek nirxên nû 
dihilberîne. Hilberandin û afirandina alav û 
amrazên nû yên hilberiyê, digel zêdebûna 
peyv û biwêjên nûjen, hişmendiya civakê 
xurtir û hûnandina tevn û tora têgihên 
zimên jî nûjentir dike. Hem bedewkariya 
ber û berhmên hunerî û hem jî qesr û 


ZEMAN 



qonaxên bihişmet ên ku bi hostetî 
hatine avakirin, hemû ji wan peyvên 
ku li ziman zêde dibin pêk tên û 
qîmetdar dibin. 

Pergala zimanê civakekê, bastûra 
mezrîngeyên wê civakê ye jî. Xurtbûna 
zimên û xurtbûna sazî û dezgehên 
civakê li hevdû derdikevin. Ji bo 
nimûne, heke di civakekê de hunera 
destkariyê pêşve çûbe, gêrêdayî wê, 
têgih û bêjeyên di vî warî de, ango 
zimanê hunera destkariyê jî, pêşve 
diçe. 

Pêwendî û girêdaniya ziman û 
ramanê bandoreke mezin li ser jiyana 
mirov a civakî dihêle. Ev bandor û 
hevhîkariya navbera ziman û ramanê, 
gelek hêmayên çandî derdixe holê û 
guherîn û veguherînên civakî pêk tîne. 
Pergala ziman her gav wekî ber û 
berhema mêjiyê mirov a herî tekûz, 
kamil û gihaştî tê qebûlkirin. 

Di civakê de, ber, bergeh û 
dîmendariyên afirîndetî an jî 
hilberîneriya ku bi hizr û ramanê 
mirov re der dibin, xwe dispêrên hêz û 
xurtbûna zimên. Û ev ziman jî, zimanê 
zanistê bi xwe ye. Belê 
zerengî(kapasite) û çawaniya zimên a 
ku girêdayî ramana zanistî ya gerdûnî 
pêk tê, xwediyê gelek rist û rêbazên 
resen û xweser e jî. Zimanê zanistî, 
ligel ku ji zimanê civakê dinime jî, tu 
carî bi zimanê rojanê yê civakê jî nayê 
ser. Zimanê zanistê bi gelek têgih û 
azîneyên xwe yên xweser, xwediyê 
pergaleke ciyawaz û cuda ye. 

Di pêwendiya navbera ziman û 
zanînê de hewcetî bi têgihên nû heye. 
Zanîna ku peyam û gihanekên zanistî 
vedugêhêze civaka bê, gelek merc û 
taybetmendiyên heyberî(tişteyî) di xwe 
de dihewîne. Her wiha, digel ku kan û 
jêdera zimanê zanistê, zimanê civakê 
yê devkî bi xwe be jî, dîsa awa û 
şêwaza vî zimanî gelekî cihê ye û 
sînorê têgihên vî zimanî-li gorî zimanê 
hinekî rojane- hinekî tixûbdar dike. 

Ligel her tiştî, ziman hebûneke 
jîndar e û her gav xwe nû dike. Em 
bixwazin û nexwazin jî ziman xwe li 
gorî zemên nû dike. 


Kaniya Helbestan 


KEKÊ KAMIL 

Letîf Epozdemir 


Mirov rengê axa xwe dide 
kekê Kamil 
mînanî pincara deşta 
Mûşê 


Yan ji, bayê ki sar 
ji biliindiya Serhedê. 


Mîna ava zelal 
ya behra Wanê 
yan ji genimê Herranê 
Mirov rengê axa xwe dide 
Kekê Kamil 


Gava mirov termê 
zarokên nîvkuştî 
himbêz dike li Helepçê 
Berfa çiyayê Sîpanê bi 
bîra mirov dikevê. 


Ku wekî rûyê zarokan 
paqij û sipî ye 
Erê kekê Kamil 
Erê 

Tê bîra te 
ez û tû 

li deryê Qasimlû 


Li tenişta Kela Dimdim 
li bajêrê Şino 
Em li kolanan 
mil bi mil di geriyan 


Kevok li ber piyê me bûn, 
lê 

ne direviyan 
Û dengê Kewan 
ji zinarên Dizê dihat,wek 
taviyan. 

Erê Kekê Kamil Erê 
rûsar e mirata mirinê 
Tam sare, ne mînaye 
jiyan ê 


Mirov di sedsaliya emrê 
xwe de jî 

Naxwaze ku bimre, divê 
ku bijî 


Erê kekê Kamil erê 
mirov mînanî axa xwe ye 
Mînanî mal û welatê xwe. 


Mînanî birinca Şêrwan 
Baqleyên Dêrsimê 
Yan jî, pembûyê Rihayê 
yan fistiqên Entabê. 
Mirov rengê roja xwe dide 
Ku tîrêja xwe dide axê 


Mirov rengê çiyayê 
xwe dide 

Kekê Kamil, rengê av 
û axa xwe.... 


merheba ji ter e 
ey mizgîna felatê 
û çima dereng mayî 
bi xêr hatî civatê. 


Bi milyona belengaz 
îro li benda te ne. 

Tu jî, ji wan re bibe 
meşaleya xebatê. 


Sed silav li serte bin 
Çar û yara neçar a 
Zûtir me bike rizgar 
ji zilmê û bin dara 


Her Kurdekî 
şerefmend 
divê bi te kubar be 
Ne zû ye ne jî dereng 
li hespê xwe siwar be. 


Tu serdarê rastiya 
bi xêr hatî ey çira 
Girtiyê tariyê ne 
ronî bike tu bira. 


Me bi te anî îro 
bawerî û îmanê 
Me nede şermê tu jî 
rewşen bikejiyanê 


Ev çendik û çend Sal e 
em bi te serfiraz in 
Ku tu yî şivanê me 
em bi te bi mirazn. 


Te pirçetnahi dîtin 
û te deryê xwe ne girt 
Baran barî bi ser me 
tofan bi ser me ve girt 


Bi dehan kesîîro 
koçebar bûnji dinê 
Têr ne xwarin mixab in 
ji fêkiyê evîn ê. 

Çeprast: 

1. Saziya leşkerî ya nepenî a Cihûyan. 

2. Berevajî di Soranî de tê wateya ku - Heywanek e - Re. 

3. Werz - Ne tenê. 

4. Sivikkiriya peyva "Eger" di Farsî de - Navê bajarekî 
Kurdistanê ye - Ji dayîk bû. 

5. Ba - Di Erebî de tê wateya malbatê - Heke E bihê zêdekirin 
di Erebî de tê wateya çav. 

6. Xwe di Farsî de - Berevajî tê wateya heya - Ne xuya. 

7. Berevajî tê wateya bêy - Diçim di Soranî de - Bilêvkirina 
tîpa N di Kurmancî de. 

8. Pêleke radyoyî ye - Sirûda neteweyî ya Kurdan bi vê peyvê 
dest pê diket. 

9. Navê mêra ye. 

10. Serkomarê Kureya Başûr. 

Serjêr: 

1. Navê jineke şoreşvan a Kurd e. 

2. Navê giravekê ye - Di Îngilîzî de tê wateya "in" (Bi 
rastnivîsa Kurmancî). 

4. Derd û êş di Farsî de - Hekî bê du car kirin, dibêjne zarokên 
sawa - Parlemana Berîtaniyayê ye. 

5. Bilivkirina tîpa G di Kurmancî de - Navê mehekê ye di Erebî 
de - Bilez. 

6. Şerm - Saziya Atlantîk a Bakûr - Berevajî tê wateya "Ê!". 

7. Hekî î bê zêdekirin, yekîniyeke(wehideke) pîvanê ye - Di 
Erebî de zaf bi kar tê - Hekî A bê zêdekirin navê TV'yekê bû. 

9. Navê straneke xweş a Kurdî ye - Kurtkiriya hilkirinê di 
Îngilîzî de. 

10. Qaziyê (Dozgerê) dadgeha li derheq terora Kazim Recewî. 

Xwendevanên hêja! 

Jî bo serrast kîrina "Sudoku" wan xalên jêrîn 
li berçav bigirin 

1. Hejmarên 1-9’ê di rêza serjêr de dubare nabin. 

2. Hejmarên 1-9’ê di rêza çeprast de dubare nabin. 

3. Hejmarên 1-9’ê di nava stûneke 3x3 de dubare 
nabin. 

Bi Hinceta 17’mîn Salvegera Terora Dr. 
Qasimlo, Yekîtiya Ciwanan Li Derveyî Welat 
Gazî Ji Bo Pişikdarîkirin Di Meşekê De 
Li Otrîşê kir 

Bîr û navê Dr. Qasimlo çirayê rêya xebata 
me ye 





Rêberê navdar yê Kurd Dr. 
Ebdulrehman Qasimlo, 

13.07.1989'an li welatê Otrîşê 
bi destê dîplomatên terorîst ên 
Komara Îslamî ya îranê hate 
şehîd kirin 

C iwanên Xweştivî! 

Keç, û Kurên 
Xebatkar! 

Mafxwazno! 

Azadîxwazno! 

Bi merema ji bîr nekirina 
rêbaza pir ji şanazî a Dr. 
Qasimlo, bi merema dîsan 
dijberî kirina tevî terorîzm û 
tund û tûjî ya dewletî, bi 
merema ser taze 


mehkûmkirina bikujên rêberê 
mezin yê Kurd Dr. Qasimlo, 
Yekêtiya Ciwanên Dmokrat ya 
Kurdistana îranê li derveyî 
welat, bi pêşengiya Komîteya 
Ciwanên Swêdê, roja 
13.07.2006'an, 17' mîn 

salvegera terora Dr. Qasimlo bi 
destê dîplomatên terorîst yên 
rejîma îranê, li ber deriyê koşka 
Serok Wezîran, li welatê Otrîşê, 
welatek ku ji bo parastina mifah 
û berjewendiyên abûrî yên xwe 
nevêrokane bikujên Dr. Qasimlo 
û kekê Ebdula Qadirî Azer bi 
kinc û cilên bi xwîn şandine 
Tehranê, meşekê birêve dibe. 

Em ji rêya vê bangewazê, 
gaziya hemû Rêxistinên 
pêşkevtinxwaz û welatparêz 
dikin ku ji bo eşkerekirina 
zêdetir ya^ cinayetên rejîma 
terorîst ya îranê û bi armanca bi 
karxistina dosya Dr. Qasimlo di 
vê meşê de pişikdariyê bikin û 
bi dijatî tevî teror û terorîzmê, 
alîkar û piştevanên me bin. 

Ji bo zaniyariyên zêdetir 
pêwendiyê tevî 

E-mail: 

qasimlou@lawan.se 

Telefon: 

00 46 707753842 

00 46 735827763 


Malpera Me Ya NU 



Zanîst û Teknoloj 


* 


Heta Dawiya Isal Hûn Dikarin Belaş Û Bê 
Heq Telefonê Ji Bo Mal Û Mobaylan Bikin 



Hemîd Durûdî 


"Skype" buhaya 

peywendiyên teiefonî yên 
Bakûra Amerîka bi tevahî ji 
nav dibe. 

Di Daxuyaniyekê de 
"Skype"ê da zanîn ku hetanî 


dawiya îsal bikarînerên "Skype"ê dikarin belaş û bê 
heq telefonê ji bo telefonên mal û Mobaylan bikin. 

Sedema vî karî jî eva ye ku mişteriyên nû ji 
Bakûra Amerîka bo aliyê vê alavê bikşînin. 

Ji ber vê yekê ku bikarînerên "Skype"ê li 
Amerîka û Kanadayê ji cihên din kêmtir in, renge 
ev kare bibe sedema rakişandina bala bikarînerên 
nû di van herêmane de. 

Mixabin ev belaş û xwerayî telefon kirine tenê ji 
bo têkilî çêkirin tevî hejmar telefonên welatên 
Kanada û Amerîkaya Bakûr de ye. 

Mirov dikare bi rihet ji rêya programa "Skype"ê 
bi zelalî bi hev re biaxive û hevdu temaşe bike. 



Jêder: www.cagle.com 


TISHK TV 


Beşa Kurmancî ya malpera kurdistanmedia.com (malpera 
rojnameya Agirî) demek e weşana xwe di formeke nû de dest pê 
kiriye. Xwendevanên hêja dikarin nûçe, rapor, bûyer, gotar, 
hevpeyvînan der barê rewşa gelê Kurd li Kurdistana îranê di 
malpera me di bixwînin. Her wiha gelek mijarên çandî, hunerî, 
wêjeyî, civakî, raman û hwd... di malpera me de hene. 

Navnîşanê malpera me: 

http://www.kurdistanmedia.com/kurmanci/index.php 
E Mail: kurmanci@kurdistanmedia.com 


Navnîşanên 
TISHK TV: 

Satellite: Hotbird-4 

Frequency: 12692 MHz 

Polarization: Horizontal 
Symbol Rate: 27500 
FEC: 3/4 

www.tishktv.net 


Tel: 

00 33-1-41621119 
Fax: 

00 33-1-41621127 
E Mail: 

info@tishktv.net 





































